Държавен вестник, бр. 50, 2025 г., стр. 25

БРОЙ  50	
Д Ъ Р Ж А В Е Н  В Е С Т Н И К 	
СТР.  25   
дити, има клон или извършва дейности по 
обслужване на вземания и в която кредито­
получателят има обичайно пребиваване или 
в която се намира неговото седалище или, 
ако няма седалище съгласно националното му 
право – държавата членка, в която се намира 
централното му управление.
16. „Системни нарушения“ са три или 
повече административни нарушения на този 
закон и/или на актовете по прилагането му, 
извършени в продължение на една година, или 
три и повече административни нарушения от 
един и същ вид, извършени в продължение 
на три последователни години.
§ 2. Законът:
1. въвежда изискванията на Директива 
(ЕС) 2021/2167 на Европейския парламент 
и на Съвета от 24 ноември 2021 г. относно 
лицата, обслужващи кредити, и купувачите 
на кредити и за изменение на директиви 
2008/48/ЕО и 2014/17/ЕС (OВ, L 438/1 от 
8 декември 2021 г.);
2. предвижда мерки по прилагането на 
Регламент за изпълнение (ЕС) 2023/2083 на 
Комисията от 26 септември 2023 г. за опре­
деляне на технически стандарти за изпълне­
ние за прилагането на чл. 16, параграф 1 от 
Директива (ЕС) 2021/2167 на Европейския 
парламент и на Съвета по отношение на об­
разците, които кредитните институции трябва 
да използват, за да предоставят на купувачите 
информация относно своите кредитни експо­
зиции в банковия портфейл (ОВ, L 241/21 от 
29 септември 2023 г.).
§ 3. В случаите, когато лицата, управля­
ващи алтернативни инвестиционни фондове, 
включително алтернативните инвестиционни 
фондове, чието управление не е възложено на 
различно от тях лице по смисъла на Закона 
за дейността на колективните инвестиционни 
схеми и на други предприятия за колективно 
инвестиране, както и дружество със специална 
инвестиционна цел и дружество за секюритиза­
ция по смисъла на Закона за дружествата със 
специална инвестиционна цел и за дружест­
вата за секюритизация, придобиват вземания 
по необслужвани кредити, предоставени от 
кредитна институция, в рамките на своята 
търговска дейност, за тях се прилагат разпо­
редбите на този закон.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 4. (1) В срок до 6 месеца от влизането в 
сила на този закон лицата, които извършват 
една или повече от дейностите по чл. 6, ал. 2, 
могат да продължат да извършват дейността си 
без издаден лиценз, като в същия срок подават 
заявление за издаването на лиценз по чл. 9.
(2) В срок до 6 месеца от влизането в сила 
на този закон лицата, които до влизането 
му в сила купуват необслужвани кредити, 
привеждат дейността си по отношение на 
всички вземания, попадащи в обхвата на този 
закон, в съответствие с него и с актовете по 
прилагането му и представят в Българската 
народна банка информация за придобитите, 
съответно прехвърлени, вземания по необ­
служвани кредити и за договорите, сключени 
с лица, обслужващи кредити.
(3) В срок до 6 месеца от влизането в сила 
на този закон лицата, които извършват една 
или повече от дейностите, посочени в чл. 6, 
ал. 2, включени в информационната система 
по чл. 56, ал. 1 от Закона за кредитните ин­
ституции на основание на чл. 3а от същия 
закон и подали заявление за лиценз по чл. 9, 
подават и получават информация от системата 
до издаването на лиценз или отказ по чл. 11.
(4) В срок до 6 месеца от влизането в сила 
на този закон кредитните институции привеж­
дат дейността си в съответствие с него и с 
актовете по неговото прилагане и представят 
в Българската народна банка информация за 
прехвърлените вземания по необслужвани 
кредити.
(5) В срок до 6 месеца от влизането в сила 
на този закон купувачите на кредити по ал. 2 
подават заявление и документи съгласно наред­
бата по чл. 56, ал. 4 от Закона за кредитните 
институции за включване в информационната 
система по чл. 56, ал. 1 от същия закон.
§ 5. (1) Дружествата със специална инвес­
тиционна цел, инвестиращи във вземания 
по необслужвани кредити, предоставени от 
кредитна институция, могат да продължат 
да извършват дейностите по обслужване на 
придобитите вземания в срок до шест месеца 
от влизането в сила на този закон.
(2) Параграф 4, ал. 2 се прилага съответно 
за дружествата по ал. 1.
§ 6. Управителният съвет на Българската 
народна банка приема подзаконовите норма­
тивни актове по прилагането на този закон в 
5-месечен срок от влизането му в сила.
§ 7. Образците за данни по чл. 34, ал. 1 
се използват за сделки, свързани с кредити, 
отпуснати на или след 1 юли 2018 г., които 
са класифицирани като необслужвани след 
28 декември 2021 г. За кредити, отпуснати 
между 1 юли 2018 г. и датата на влизане в 
сила на този закон, кредитните институции 
попълват образеца за данни с информацията, 
с която разполагат.
§ 8. В Закона за кредитните институции 
(обн., ДВ, бр. 59 от 2006 г.; изм. и доп., бр. 105 
от 2006 г., бр. 52, 59 и 109 от 2007 г., бр. 69 от 
2008 г., бр. 23, 24, 44, 93 и 95 от 2009 г., бр. 94 
и 101 от 2010 г., бр. 77 и 105 от 2011 г., бр. 38 и 
44 от 2012 г., бр. 52, 70 и 109 от 2013 г., бр. 22, 
27, 35 и 53 от 2014 г., бр. 14, 22, 50, 62 и 94 
от 2015 г., бр. 33, 59, 62, 81, 95 и 98 от 2016 г., 
бр. 63, 97 и 103 от 2017 г., бр. 7, 15, 16, 20, 22, 
51, 77, 98 и 106 от 2018 г., бр. 37, 42, 83, 94 и